[{"text_idx": "#000000", "text": "Ekialdeko Kantauriko herri harresitu garrantzitsuenetakoa da Arrolako oppiduma (2. Burdin Aroa). Izen bereko mendiaren gailurrean dago, eta Kristo aurreko IV. mendetik Kristo ondorengo I. mendera arte iraun zuen. Urdaibaiko bizitza artikulatu zuen biztanle-gunea izan zen. Harresi ikusgarriak ditu, ate zeiharra eta korridore erako sarbidea labirinto itxurako garapenarekin, erasotzaileei alde guztietatik eraso egiteko."}, {"text_idx": "#000001", "text": "Arrolagune erakusketa-eremu bat da, aztarnategian ibilbide zehatza egin ahal izateko eta Arrolako oppidumeko bizimodua nolakoa izan zen ikusteko. Panelak daude argazki eta ilustrazioekin; neurri naturalean egindako etxola bat, bisitariak Arrolako biztanleen eguneroko bizitzaren berri izateko, eta harri naturalez egindako hileta-tumulu bat."}, {"text_idx": "#000002", "text": "Santo Tomas eliza Eleizalde auzoan dago, Arratzuko udalerriaren zati handi bat ikusi daitekeen muino batean. Jatorrizko tenplua XII. eta XIII. mendeetakoa zen, baina XVI.ean berreraiki egin zuten; eliza honen arkupea bere generoko onenetakoa dela esaten da, eta harlauzaz egindako zorua du. Bizkaiko koru barroko garrantzitsuenetako bat ere hemen dago. Santiagora bidean ziren erromesei babesa eta kultua eskaintzeko eraiki zen."}, {"text_idx": "#000003", "text": "XVI. mendeko zubi erromaniko bikaina, inguruarekin paisaia zoragarria eratzen du, ingurumen balio handikoa. Golako ibaia igarotzeko eraiki zen, eta Arratzu eta Mendata udalerrien arteko muga da."}, {"text_idx": "#000004", "text": "Arratzun oraindik ere badira baso bitxiak, eta horietako bat dugu harizti hau, eskualdeko basoen arrasto bikaina. Erdi Aroko hariztien hondarra da gune natural hau, zuhaitz handiak ditu eta oihanpe anitz eta ugaria. Hasi lurrean bertan eta zuhaitzen azken adarrera arte, bizia da nagusi baso honetan; Urdaibaiko Biosfera Erreserbako santutegi bat da."}, {"text_idx": "#000006", "text": "Arratzu Elkartegia Langunea sortu da jarduera ekonomikoa sustatzeko, eraikin bioklimatikoa; zerbitzu guztiak ditu nahiz ekintzaile berriei nahiz finkatutako enpresei babesa eskaintzeko. Loiola auzoan dago."}, {"text_idx": "#000007", "text": "Auzo lasai honetan landa-eremuko bizimodua da nagusi, garai desberdinetako baserriak daude eta Dolaretxe nabarmentzen da, Belendizko dorretxearen gainean eraikitako XVI. mendeko baserria."}]